Oficiālais Vēstnesis L 117 , 13/05/2003 Lpp. 0022 - 0023



Komisijas Regula (EK) Nr. 813/2003 (2003. gada 12. maijs) par pārejas posma pasākumiem saskaņā ar Eiropas Parlamenta un Padomes Regulu (EK) Nr. 1774/2002 attiecībā uz agrāko pārtikas produktu savākšanu, transportēšanu un iznīcināšanu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības prasības attiecībā uz dzīvnieku blakusproduktiem, kuri nav paredzēti lietošanai pārtikā [1], kurā grozījumi izdarīti ar Komisijas Regulu (EK) Nr. 808/2003 [2], un jo īpaši tās 32. panta 1. punktu, tā kā: (1) Regulā (EK) Nr. 1774/2002 paredzēts pilnībā pārskatīt Kopienas noteikumus par dzīvnieku blakusproduktiem, kas nav paredzēti lietošanai pārtikā, tostarp ieviest vairākas stingras prasības. Turklāt tajā ir paredzēts, ka var pieņemt pārejas posma pasākumus. (2) Ņemot vērā to, ka minētās prasības ir stingras, jāparedz pārejas posma pasākumi dalībvalstīm, lai nozarēm dotu pietiekami ilgu pielāgošanās laiku. Bez tam ir jāturpina izstrādāt alternatīvus dzīvnieku blakusproduktu savākšanas, transportēšanas, uzglabāšanas, pārstrādes un izmantošanas veidus un šo blakusproduktu iznīcināšanas metodes. (3) Attiecīgi kā pārejas posma pasākumu dalībvalstīm ir jāļauj izdarīt atkāpi, lai tās varētu atļaut uzņēmējiem turpināt piemērot valsts tiesību normas attiecībā uz agrāko dzīvnieku izcelsmes pārtikas produktu savākšanu, transportēšanu un iznīcināšanu. (4) Lai novērstu risku dzīvnieku un sabiedrības veselībai, pārejas posma pasākumu piemērošanas laikā dalībvalstīm jāuztur pienācīgas kontroles sistēmas. (5) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Atkāpe attiecībā uz agrāko pārtikas produktu savākšanu, transportēšanu un iznīcināšanu 1. Ievērojot Regulas (EK) Nr. 1774/2002 32. panta 1. punktu un atkāpjoties no minētās regulas 6. panta 2. punkta f) apakšpunkta un 7. panta noteikumiem, dalībvalstis var piešķirt individuālas atļaujas telpu un iekārtu apsaimniekotājiem, vēlākais, līdz 2005. gada 31. decembrim piemērot valsts tiesību normas attiecībā uz minētās regulas 6. panta 1. punkta f) apakšpunktā minēto agrāko pārtikas produktu savākšanu, transportēšanu un transformēšanu, ar noteikumu, ka valsts tiesību normas: a) neierobežojot turpmāko 2. punktu, nodrošina, ka agrākie pārtikas produkti netiek sajaukti ar 1. un 2. kategorijas materiāliem un b) tās atbilst pārējām Regulas (EK) Nr. 1774/2002 prasībām. 2. Tomēr agrākos pārtikas produktus var ļaut sajaukt ar 1. kategorijas vai 2. kategorijas materiāliem, ja vispirms materiālu nosūta sadedzināšanai vai pārstrādei 1. kategorijas vai 2. kategorijas uzņēmumā un tikai pēc tam iznīcina atkritumu veidā, tos sadedzinot, līdzsadedzinot vai apglabājot poligonā saskaņā ar Kopienas tiesību aktiem. 3. Ja agrākos pārtikas produktus nosūta uz apstiprinātu atkritumu poligonu, lai tur tos apglabātu kā atkritumus, veic visus pasākumus, kas vajadzīgi, lai nodrošinātu, ka agrākie pārtikas produkti netiek sajaukti ar neapstrādātu dzīvnieku izcelsmes materiālu, kurš minēts 4. un 5. pantā un 6. panta 1. punkta a) līdz e) apakšpunktā un g) līdz k) apakšpunktā. 2. pants Kontroles pasākumi Kompetentā iestāde veic pasākumus, kas vajadzīgi, lai kontrolētu to, vai telpu un iekārtu pilnvarotie apsaimniekotāji ievēro 1. pantā izklāstītos nosacījumus. 3. pants Apstiprinājuma atsaukšana un šai regulai neatbilstoša materiāla iznīcināšana 1. Individuālo kompetentās iestādes piešķirto atļauju agrāko dzīvnieku izcelsmes pārtikas produktu savākšanai, transportēšanai un iznīcināšanai nekavējoties un galīgi atsauc attiecībā uz jebkuru apsaimniekotāju, telpām vai iekārtām, ja vairs netiek ievēroti šajā regulā izklāstītie nosacījumi. 2. Apstiprinājumus, kas piešķirti saskaņā ar 1. pantu, kompetentā iestāde atsauc vēlākais līdz 2005. gada 31. decembrim. Kompetentā iestāde saskaņā ar Regulu (EK) Nr. 1774/2002 nepiešķir galīgo apstiprinājumu, ja, pamatojoties uz veiktajām pārbaudēm, iestāde ir pārliecinājusies, ka 1. pantā minētās telpas un iekārtas neatbilst kādai no minētajā regulā izklāstītajām prasībām. 3. Visu materiālu, kas neatbilst šīs regulas prasībām, iznīcina saskaņā ar kompetentās iestādes norādījumiem. 4. pants Stāšanās spēkā Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no 2003. gada 1. maija līdz 2005. gada 31. decembrim. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 12. maijā Komisijas vārdā — Komisijas loceklis David Byrne [1] OV L 273, 10.10.2002., 1. lpp. [2] OV L 117, 13.5.2003., 1. lpp. --------------------------------------------------